
[bookmark: _Hlk94609069]CONVENI DE COL·LABORACIÓ ENTRE L’AJUNTAMENT DE SARROCA DE LLEIDA I L’ASSOCIACIÓ LA GUARDIETA 
(ANUALITAT 2022-2025)

A Sarroca de Lleida, 23 de febrer de 2022

REUNITS
D’una part, la Sra. Maria Teresa Cullerés Esteve, Alcaldessa de l’Ajuntament de Sarroca de Lleida, en nom i representació de la Corporació, de conformitat amb el que disposa l’article 21.1 b) de la Llei de Bases del Règim Local degudament autoritzat pel Ple de l’Ajuntament.
D’altra part, la Sra. Núria Barrachina Vilaplana, amb el DNI 38475056N, amb representació de l’associació La Guardieta de Sarroca de Lleida.
Ambdues parts es reconeixen, tal com intervenen, capacitat suficient per atorgar el present compromís i de lliures i espontànies voluntats.

[bookmark: _Hlk94609106]EXPOSEN

I. És una Associació Cultural per la Recuperació del Patrimoni Històric de Sarroca de Lleida. No té ànim de lucre, creada amb l'objectiu de catalogar i recuperar l'interessant patrimoni arquitectònic i cultural de la població.
La proposta implica distintes vessants, des de la recuperació de la memòria històrica fins les propostes de la reconstrucció material del patrimoni arquitectònic existent per tal d'evitar-ne la seva degradació i pèrdua total. L'associació és apolítica, plural i està oberta a tothom qui tingui inquietuds en aquest camp i que vulgui aportar el seu gra de sorra per petit que sigui. Aquests objectius es concreten al llarg de l'any en totes les activitats lúdiques i culturals que es realitzen. 
Activitats que fan durant l'any:
-La Marató de TV3
-Mercaxollo
-Intercanvi de llibres
II. La Llei de Bases de Règim Local estableix en varis articles l’obligació que tenen les Corporacions Locals d’afavorir el desenvolupament d’associacions, ja sigui per la defensa dels seus interessos generals o sectorials amb els veïns, inclús la possibilitat d’utilitzar mitjans públics i subvencions econòmiques pel compliment d’aquestes finalitats. 
III. Per tal de dur-ho a terme, l’Ajuntament de Sarroca de Lleida atorga una subvenció nominativa a l’associació La Guardieta per un import total de 400,00€ prevista al pressupost 2022. 
La subvenció directa que s’atorga es justifica en base a l’article 22.2.a), de la Llei 38/2003, de 17 de novembre, General de Subvencions, precepte el qual indica que “es poden concedir de manera directa les subvencions”... “previstes nominativament ens els pressupostos general de l’Estat, de les comunitats autònomes o de les entitats locals, en els termes recollits en els convenis i en la normativa reguladora d’aquestes subvencions”.
En aquest mateix sentit, l’article 65 del Reglament de Subvencions, regula el procediment de concessió de les subvencions nominativament previstes en els pressuposts. 
Amb la finalitat d’aconseguir aquests objectius, ambdues parts firmen aquest conveni que es regirà per les següents.

CLÀUSULES
I. Objecte del conveni: Constitueix l’objecte del present conveni la col·laboració entre l’Ajuntament de Sarroca de Lleida i l’associació La Guardieta de Sarroca de Lleida per la recuperació de la memòria històrica fins les propostes de la reconstrucció material del patrimoni arquitectònic existent per tal d'evitar-ne la seva degradació i pèrdua total 
Aquet conveni té per finalitat aportar finançament al conjunt d’activitats que pot realitzar l’associació de La Guardieta durant l’any 2022. 
Els ajuts tenen caràcter discrecional, voluntari i són lliurement revocables i revocats en tot moment per les causes previstes a la llei  38/2003, de 17 de novembre, General de Subvencions i al Reglament d’obres, activitats i serveis  de les corporacions locals aprovat pel Decret 179/1995, de 13 de juny o en aquestes bases. No generen cap dret per a l’obtenció d’altres ajuts en anys posteriors i no es poden al·legar com a precedent. 

El present conveni s'aplica a l'organització i desenvolupament de les activitats que s’indiquen en la present clàusula, no essent susceptible de pròrroga per tàcita reconducció, sinó en tot cas per acord exprés dels òrgans competents d’ambdues parts. 

II. Requisits dels beneficiaris: 
L’associació la Guardieta del municipi de Sarroca de Lleida.
L’associació la Guardieta de Sarroca de Lleida ha d’estar degudament inscrita al registre que correspongui d’acord amb la normativa que li sigui d’aplicació. 



III. Abonament de les subvencions: 
L’abonament de les subvencions es materialitzarà mitjançant transferència al compte bancari que consta en la documentació entregada per l’associació de la Guardieta de Sarroca de Lleida beneficiaria. 
Segons l’article 42, apartat 5, del Reglament de la Llei 38/2003, de 17 de novembre, General de Subvencions (en endavant, LGS), en relació amb les “entitats no lucratives” “que desenvolupen projectes i programes d’acció social”, queden exonerades de la constitució de garantia. 
Es produirà la pèrdua del dret de cobrament total o parcial de la subvenció en el cas de falta de justificació o de concurrència d’alguna de les causes de reintegrament previstes al present Conveni. 
De conformitat amb l’article 34.5 LGS no podrà realitzar-se el pagament en el supòsit que la beneficiaria no es trobi al corrent del pagament de les obligacions fiscals i seguretat social o sigui deutor per resolució de procedència de reintegrament. 
L’associació de la Guardieta de Sarroca de Lleida haurà de complimentar l’ANNEX I, relatiu a la declaració responsable. 

IV. Despeses subvencionables 
1. Únicament es tindran en compte per a la subvenció els costos definits com a “despeses subvencionables”, tal i com es descriuen en el punt següent d’aquest conveni. Les despeses subvencionable han de ser despeses reals i no poden adoptar la forma d’una quantitat incerta. 

2. Per a ser considerades subvencionables a efectes de la convocatòria, les despeses/costos hauran de ser:

2.1. Necessàries per a l’execució de l’acció

2.2. Estar vinculades clarament a les activitats relaciones amb el funcionament de l’associació

2.3. La subvenció només cobrir costos directes.

2.3.1. Són costos directes: despesa de material fungible necessari per a l’execució, materials d’oficina, material informàtic, material de formació, llibres i altres.

2.3.3. Es consideren costos directes  els serveis professionals requerits per a la realització  de capacitacions, seminaris, informes, publicacions, etc.

3 En cap cas seran despeses subvencionables per l’Ajuntament:

3.1 Les provisions  de pèrdues i guanys.
3.2 Les despeses de procediments judicials.
3.3 Interessos, recàrrecs i sancions administratives i penals.
3.4 Les despeses finançades per un altre finançador.
3.4   Impostos personals sobre la Renda, Impost de Societats ni impostos indirectes    susceptibles de recuperació ( IVA i altres). En aquest sentit, article 31.8 de la LGS: “els tributs són una despesa subvencionable quan el beneficiari de la subvenció els abona efectivament. En cap cas es considera despeses subvencionables els impostos indirectes quan siguin susceptibles de recuperació o compensació ni els impostos personals sobre la renta (IRPF).” 


IV. Justificació de la subvenció atorgada: L’associació de la Guardieta de Sarroca de Lleida haurà de justificar a l’Ajuntament de Sarroca de Lleida l'aplicació de la subvenció a l'actuació subvencionada fins del dia 31 de desembre de l’any 2022, i s’haurà de presentar per la totalitat del cost real del projecte subvencionat, havent d’aportar: 

1. Declaració responsable (conforme al model facilitat en l'ANNEX I) en la que s’indiqui:
a. [bookmark: _Hlk94607423]Que està al corrent del de les obligacions tributaries i seguretat social, i no concurrència d'alguna de les circumstàncies previstes en l'article 13.2 i 3 de la Llei 38/2003, de 17 de novembre. 
b. Que el representant legal de l'entitat i les persones voluntàries que participen en l'execució dels programes finançats no tenen antecedents penals o que les persones voluntàries que tenen antecedents penals estan desenvolupant programes de voluntariat en els quals es contemplen objectius de reinserció, a l'efecte del que es preveu, respectivament, en els articles 8.4 i 5 i 14.4 de la Llei 45/2015, de 14 d'octubre, de Voluntariat
c. Que tenen concertada una assegurança de responsabilitat civil.

3. Presentació de les factures originals de la compra d’aquest material, per un import igual o superior al de l’ajut per aquest concepte relacionades en la certificació de finançament. Les despeses s'han de justificar mitjançant factures i altres documents de valor probatori equivalent amb validesa jurídica en el tràfic mercantil o amb eficàcia administrativa (Real Decret 1496/2003, de 28 de novembre, regulador del deure d’expedició i entrega de factures per empresaris i professionals). Els originals de les factures o documents acreditatius es retornaran un cop es deixi constància, mitjançant diligència, que han estat utilitzats com a justificants de la subvenció rebuda, fent-hi constar el percentatge imputat. Les despeses han d'estar comptabilitzades i pagades abans de la finalització del període de justificació. L'acreditació dels pagaments es realitzarà mitjançant la presentació d'extractes bancaris que acreditin la sortida material de fons del compte titularitat de l’entitat o persona subvencionada. Les dates d'emissió de les factures i altres documents de valor probatori equivalent hauran d'estar dins el període de durada de l'acció subvencionada.   

a) Despeses d’activitat. S’inclouen en aquest concepte les despeses generades directament per la realització del programa subvencionat tal i com s’indica en l’apartat de despeses subvencionables. 
b) La manca de justificació. La manca de justificació de la subvenció en el termini establert donarà lloc a la seva revocació, de la mateixa manera que es podrà procedir a la revocació, total o parcial, en els supòsits següents:
· Retard en l’execució de l’actuació.
· Manca de justificació de la despesa subvencionable que es determini com a pressupost de l’actuació en l’acord d’atorgament.
· Incompliment de les obligacions específiques de publicitat de les actuacions subvencionades.
· Per manca de veracitat amb intenció dolosa de les dades i documents aportats.
· Per incompliment de les normes descrites en aquestes Bases.
· Per renúncia o desistiment del titular.
· Qualsevol altra causa prevista a la normativa sobre subvencions.
Si no es justifica degudament el total de la subvenció, es procedirà a la revisió d’aquesta. 
c)Presentació de la documentació. La documentació anteriorment descrita es presentarà a l’Ajuntament de Sarroca de Lleida, sens perjudici de la possibilitat de presentació en els diferents registres i oficines relacionades a l’article 16.4 LPAC. 
d) Modificació de les subvencions. L’alteració de les condicions que van determinar la concessió de la subvenció i, en tot cas, l’obtenció concurrent de subvencions o ajudes d’altres administracions públiques que superin el cost de l’activitat subvencionada, donarà lloc a la modificació de l'acord d’atorgament. Si la modificació de la concessió té lloc posteriorment al lliurament dels imports concedits, és procedent aplicar el règim corresponent al reintegrament de subvencions. 
Les variacions a la baixa o la falta de justificació del projecte implicarà disminucions de la subvenció. 
e) Causes de reintegrament. Són causes de reintegrament total o parcial de les quantitats percebudes en els supòsits previstos en l’article 37.1 de la Llei 38/2003, de 17 de novembre, General de Subvencions, i en tot cas, quan el beneficiari ha rebut una bestreta a compte per import superior al que correspondria un cop revisada la subvenció per haver concorregut qualsevol causa modificativa. S’exigirà l’interès de demora corresponent, des del moment del pagament de la subvenció fins la data que s’acordi la procedència del reintegrament, en els procediments de reintegrament incoats als beneficiaris que incompleixin l’obligació de justificar la subvenció atorgada dins el termini reglamentari.
Les quantitats que s’hagin de reintegrar tindran la consideració d’ingressos de Dret Públic, sent d’aplicació pel seu cobrament el disposat en l’article 10 del Text Refós de la Llei Reguladora d’Hisendes Locals i l’article 9 a 17 de la Llei 47/2003, de 26 de novembre, General Pressupostaria i al Reglament de Recaptació. 
L’associació de la Guardieta de Sarroca de Lleida es compromet a complir estrictament tot el que disposa la legislació que, en matèria fiscal, laboral i de seguretat social, estigui vigent durant la vida del conveni, sota la seva responsabilitat exclusiva.
V. Causes de resolució de Conveni. A més a més de per les causes previstes en la legislació vigent aplicable, aquest conveni podrà ser resolt: 
· Per acord de les parts formalitzat per escrit. 
· Per denúncia d'una de les parts, formalitzada per escrit amb previ avís d’un mes.

VI. Duració del Conveni. 
Aquest conveni estarà en vigor en la data d'encapçalament i tindrà una durada inicial de quatre anys. Transcorregut aquest període, el conveni s'entendrà successivament prorrogat per iguals terminis, de no manifestar cap de les Parts la seva voluntat en contra almenys un mes abans de l'expiració de qualsevol de les anualitats, fins a completar un període màxim de quatre anys addicionals.

VII. Règim d’infraccions i sancions 
En matèria d’infraccions i sancions administratives, s’estarà al disposat en l’article 52 i ss. de la LGS i el seu reglament de desenvolupament. 

XII. Protecció de dades. 
Segons la Llei Orgànica 3/2018, de 5 de desembre, de Protecció de Dades Personals i garantia dels drets digitals, les dades personals dels sol·licitants seran tractades amb la finalitat de gestionar i tramitar aquesta convocatòria, d’acord amb els principis de seguretat i confidencialitat.
Les persones interessades podran exercir els drets d’accés, de rectificació, de cancel·lació i d’oposició en relació amb les seves dades personals. Amb la presentació de la sol·licitud, es considera que accepten el tractament de les seves dades per part de l’Ajuntament de Sarroca de Lleida de manera expressa.
XIII. Les qüestions litigioses sorgides de la interpretació, la modificació, la resolució, l'execució i els efectes d'aquest conveni es resoldran de conformitat amb la Llei 7/1985, de 2 d'abril, Reguladora de las Bases de Règim Local, el Decret Legislatiu 2/2003, de 28 d’abril, pel qual s’aprova el Text Refós de la Llei Municipal i de Règim Local de Catalunya, la Llei 40/2015 , d'1 d'octubre, de règim jurídic del sector públic i la resta de disposicions legals i reglamentàries vigents que hi siguin d'aplicació.
XIV. Tot allò que no s’hagi expressat en les presents clàusules, s'estarà al que disposen les Bases d’execució del pressupost de l’Ajuntament de Sarroca de Lleida i en tot cas, a la Llei 38/2003, de 17 de novembre, General de Subvencions i el seu reglament de desenvolupament aprovat per Reial Decret 887/2006, de 21 de juliol. 
I en prova de conformitat, les parts signen, aquest conveni en el lloc i la data indicats a la capçalera. 

Sarroca de Lleida.

Alcaldessa de Sarroca de Lleida			L’associació de La Guardieta 

